119 



Turrensis senior an praeternavigata Anglia ex Selandia in 

 Galliam traiecerit, nondum scimus. Is omnem laborem adhi- 

 bebit, ut Principem Bethlenium in armis retineat. Ex quibusdam 

 circumstantiis coniectura est, bellum inter Caesarem et Venetos 

 in foro Julii iterum exoriturura esse. Basilea huc perscriptum 

 est, tota mWallem Telinam venisse in Marchionis Courensis po- 

 testatem. dilapsis ex praesidiis Hispanis. Sed certiora paulo 

 post de his aliisque habebimus. Hoc addere volebam, Legatum 

 Bethlenii Principis, qui ad S. R. M:tem in Sueciam, et ad Elec- 

 torem Brandeburgicum profisisci debuit, in Polonia cum ar- 

 canis suis scripturis interceptum Varsoviam deductum esse, 

 et hane rem Constantinopoli ingens in Polonos concitasse 

 odium. Certe boc facto etiam induciae inter S. R. M:tem 

 Sueciae. et Regem Poloniae violatae esse videntur. Non 

 dubito illam apud Proceres eius Regni indignitatem rei, qua 

 Gentium quoque Jura abrupta sunt, exaggeraturam esse, ut 

 in Comitiis faturis plures gravaminum causas habeant. Le- 

 gatus quidem ille Xobilis esse dicitur, Mathias Quad. vir 

 optimus et mihi amicus; Eo magis vicem eius doleo. 



Breda manet obsessa cum infinito detrimento exercitus 

 hostilis. Magnae illae praeparationes, ad importandam per 

 aquas annonam, hactenus frustra fuerunt; Si plenilunioproximo 

 propitii venti forent, videntur nostri etiam vim adhibituri 

 esse. Prineeps Auraicus paulatim vires recipit. Sed et mor- 

 bus, et senectus nimis cito obrepens non parum diminuisse 

 videntur ex eius viribus et pristino vigore animi. Deus ser- 

 vet Reip. tantum heroém diutissime. Cuius sanctae tutelae 

 et S. R. Sueciae M:tem Dominum nostrum Clementiss:m, et 

 Tuam simul lll:rem Gen:tem animitus commendo, ei devotis- 

 simo obsequio, huic humili studio me unice obstringens in 

 perpetuum. Hagae Comitis, T 9 ? Decemb. anno 1624. 



